അധിക മധുരം ആപത്ത് മധുരം അഥവാ അന്നജം എന്ന് പറയുന്നത് കോശങ്ങള്ക്ക് വേണ്ടവിധം പ്രവര്ത്തിക്കാന് ആവശ്യമായ ഊര്ജ്ജം പ്രധാനം ചെയ്യുന്ന ഒന്നാണ്. ഇത് തലച്ചോറിന്റെ ശരിയായ പ്രവര്ത്തനത്തിന് ആവശ്യമായ പ്രധാന ഘടങ്ങളില് ഉള്പ്പെടുന്നു. മധുരം കഴിക്കുമ്ബോള് ഡോപോമിന് എന്ന രാസപദാര്ത്ഥം ഉത്പാദിപ്പിക്കപ്പെടുകയും ഉത്പാദിപ്പിക്കപ്പെടുന്ന തലച്ചോറിന്റെ ഭാഗം ഉത്തേജിക്കപ്പെടുകയും ചെയുന്നു. ഇതിന്റെ ഫലമായി നമ്മുടെ മാനസികാവസ്ഥ ഉയരുന്നു എന്നത് സത്യം തന്നെയാണ്. ഇതുകൊണ്ടാണ് നമ്മുടെ സന്തോഷ വേളകളില് മധുരം സ്ഥാനം പിടിക്കുന്നത്. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം നേരത്തെ സൂചിപ്പിച്ചതുപോലെ മധുരം നമ്മുടെ മാനസികാവസ്ഥ ഉയര്ത്താന് സഹായിക്കുന്നു എന്നത് വസ്തുത തന്നെയാണ്. അതുകൊണ്ടാണ് നമ്മുടെ മൂഡ് ഉയര്ത്താന് കൂടുതല് മധുരം കഴിക്കാന് നമുക്ക് തോന്നുന്നത്. പക്ഷെ കൂടുതല് മധുരം കഴിക്കും തോറും മാനസികാവസ്ഥ ഉയര്ത്താനുള്ള ധാതുലവണങ്ങള് ക്രമേണ ഉപയോഗിച്ച് തീരുന്നു എന്നതാണ് ഇതിന്റെ ഫലമായി സംഭവിക്കുന്നത്. ഇത് നമ്മെ വിഷാദ രോഗത്തിലേക്ക് നയിക്കാന് കാരണമായേക്കാം. കൂടാതെ തൈറോയ്ഡ് ഗ്രന്ഥിയുടെ പ്രവര്ത്തനത്തെയും അധികമായി മധുരം കഴിക്കുന്നത് ബാധിക്കുന്നു. ക്രമേണ നാം ഉത്തേജിപ്പിക്കപ്പെടണമെങ്കില് നാം അധിക മധുരം ഉള്ളില് ചെല്ലേണ്ടി വരും എന്ന് സാരം. വിഷാദ രോഗം മാത്രമല്ല, ശരീരത്തില് നീര്ക്കെട്ട് ഉണ്ടാക്കുന്ന പല രാസപദാര്ത്ഥങ്ങളെ ഉത്തേജിപ്പിക്കുകയും നമുക്ക് സന്തോഷത്തിന് പകരം സങ്കടവും നിരാശയും ഉണ്ടാകാനും അധിക മധുരം കാരണമാകും. നീര്ക്കെട്ട് ഉണ്ടാക്കുന്ന രാസപദാര്ത്ഥങ്ങള് മാത്രമല്ല സ്കീസോഫ്രീനിയ, ബൈപോളാര് ഡിസോര്ഡര് മുതലായ രോഗങ്ങള്ക്കുള്ള സാധ്യതയും മധുരം അധികമായി കഴിക്കുന്നതിന്റെ പാര്ശ്വഫലങ്ങളായി കണ്ടെത്തിയിട്ടുണ്ട്. ചുരുക്കത്തില് മധുരം അതികമായാല് വിഷാദ രോഗവും മറ്റു മാനസിക രോഗങ്ങളും ഉണ്ടാകാനുള്ള സാധ്യത വളരെയധികം കൂടുതലാണ് എന്ന് സാരം. പ്രത്യേകിച്ച് മധുരം കൂടുതല് സംസ്കരിക്കപ്പെട്ടത് അതായത് റിഫൈന്ഡ് ഷുഗര് ആണെങ്കില് ഇതിന് സാധ്യത വളരെ കൂടുതലാണ്. സംസ്കരിച്ച ഷുഗര് പല മധുര പാനീയങ്ങളിലും ഐസ്ക്രീമിലും പലഹാരങ്ങളിലും ധാരാളമായി കണ്ടുവരുന്നു. നാം വിഷാദ അവസ്ഥയില് അല്ലെങ്കില് ഉത്കണ്ഠയില് ഇരിക്കുന്ന സമയത്ത് മധുരം കഴിക്കാനായി പ്രേരിപ്പിക്കുന്ന ഘടകവും മധുരത്തിന്റെ ഡോപോമിനെ ഉത്പാദിപ്പിക്കാനുള്ള തലച്ചോറിന്റെ കോശത്തെ പ്രേരിപ്പിക്കാനുള്ള ഉത്തേജനം ആയതുകൊണ്ടും കൂടിയാണിത്. ചുരുക്കത്തില് മൂഡ് വര്ധിപ്പിക്കാനും വിഷാദം ഉണ്ടാക്കുവാനും മധുരത്തിന് കഴിയുമെന്നാണ് സാരം. Also read വെല്ലത്തിനും പഞ്ചസാരയ്ക്കും പകരം ഇനി ജൈവ മധുരം: ആഗോള ബ്രാന്ഡുമായി പട്ടുവം ഗ്രാമ പഞ്ചായത്തിലെ സ്വാശ്രയ സംഘം കൂട്ടായ്മ പ്രഭാത ഭക്ഷണങ്ങളുടെ ലിസ്റ്റില് നിന്നും ഈ ഭക്ഷണങ്ങള് ഒഴിവാക്കുന്നത് ആരോഗ്യത്തിന് നല്ലത് ! മധുരത്തോട് അടങ്ങാത്ത കൊതിയുണ്ടോ? ഡയറ്റില് ഈ പഴങ്ങള് ഉള്പ്പെടുത്താം തുടക്കത്തില് അത് നമ്മുടെ മാനസികാവസ്ഥ ഉയര്ത്താന് സഹായിക്കുമെങ്കിലും പിന്നീട് അത് നമ്മളെ വിഷാദ അവസ്ഥയിലേക്ക് തള്ളിവിടും. അളവ് കുറഞ്ഞ അവസ്ഥയില് മൂഡ് കൂടുമെങ്കിലും കൂടിയ അളവില് അത് വിപരീത ഫലമാകും ഉണ്ടാക്കും. സ്ത്രീകളെ അപേക്ഷിച്ച് പുരുഷന്മാര്ക്കാണ് മധുരം അധികം ഉപയോഗിച്ച് മാനസികാവസ്ഥ ഉയര്ത്താനുള്ള ത്വര എന്നാണ് ശാസ്ത്രീയ കണ്ടെത്തല്.